stanford-oval/wikipedia huggingface dataset:
ท่าอากาศยานนานาชาติโตเกียว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ท่าอากาศยานนานาชาติโตเกียว
"Haneda Airport HND", Hanami Web, คลังข้อมูลเก่าเก็บจากแหล่งเดิมเมื่อ 29 กุมภาพันธ์ 2008
"ท่าอากาศยานนานาชาติโตเกียว", Japan Airport Terminal Co.
"รีวิวสนามบินฮาเนดะ", reviewburi.com
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ  ญี่ปุ่น
การเคลื่อนที่แบบโพรเจกไทล์

วิถีการเคลื่อนที่ของน้ำแบบพาราโบลา
ส่วนประกอบของความเร็วต้นของการโยนแบบพาราโบลา
การเคลื่อนที่แบบโพรเจกไทล์ (อังกฤษ: Projectile motion) เป็นรูปแบบหนึ่งของการเคลื่อนที่ที่เกิดขึ้นจากวัตถุหรืออนุภาค (โพรเจกไทล์) ซึ่งอยู่ในสนามโน้มถ่วง เช่น จากพื้นผิวโลก วัตถุเคลื่อนที่ไปตามเส้นทางโค้ง ภายใต้การกระทำของแรงโน้มถ่วงเท่านั้น การคำนวณส่วนใหญ่มักจะละเว้นผลกระทบของแรงต้านอากาศเป็น
วิถีของโพรเจกไทล์ที่ลอยขึ้นไปในอากาศในความเร็วต้นที่แตกต่างกัน(พิจารณาแรงต้านอากาศ)
ความเร็วเริ่มต้น

เมื่อปล่อยให้โปรเจกไทล์เคลื่อนที่ด้วยความเร็วเริ่มต้น  \mathbf {v} (0)\equiv \mathbf {v} _{0} ซึ่งสามารถแยกเป็นองค์ประกอบของเวกเตอร์ความเร็วได้ดังต่อไปนี้
องค์ประกอบ  v_{0x} และ  v_{0y} สามารถหาได้เมื่อทราบมุมเริ่มต้น  \theta  ดังนี้
ปริมาณจลนพลศาสตร์ของการเคลื่อนที่แบบโพรเจกไทล์

ในปี ค.ศ. 1638 กาลิเลโอ กล่าวในหนังสือ Two New Sciences ว่าสำหรับการเคลื่อนที่แบบโพรเจกไทล์นั้น การเคลื่อนที่ทั้งในแนวดิ่งและแนวราบจะเป็นอิสระต่อกัน
ปริมาณจลนพลศาสตร์ของการเคลื่อนที่แบบโพรเจกไทล์ > ความเร่ง

สำหรับการเคลื่อนที่แบบโพรเจกไทล์จะเกิดความเร่งเฉพาะการเคลื่อนที่ในแนวดิ่งเท่านั้น ส่วนแนวราบความเร็วจะคงตัวมีค่าเท่ากับ  \mathbf {v} _{0}\cos \theta  การเคลื่อนที่ในแนวดิ่งของวัตถุจะเป็นการเคลื่อนที่แบบตกอิสระ โดยมีความเร่งคงตัว  g องค์ประกอบของความเร่งคือ
ปริมาณจลนพลศาสตร์ของการเคลื่อนที่แบบโพรเจกไทล์ > ความเร็ว

องค์ประกอบของความเร็วในแนวราบของวัตถุจะไม่เปลี่ยนแปลงตลอดการเคลื่อนที่ และองค์ประกอบของความเร็วในแนวตั้งจะเพิ่มขึ้นแบบเชิงเส้นเพราะมีความเร่งเนื่องจากความโน้มถ่วงที่มีค่าคงที่ องค์ประกอบของความเร็วทั้งในทิศทาง x และ y สามารถรวมกันเพื่อแก้ปัญหาองค์ประกอบของความเร็ว ณ เวลา  t ได้ดังนี้
ขนาดของความเร็ว (ภายใต้ทฤษฎีบทพีทาโกรัส)
ปริมาณจลนพลศาสตร์ของการเคลื่อนที่แบบโพรเจกไทล์ > การกระจัด

ณ เวลา  t ใด ๆ การกระจัดของการเคลื่อนที่แบบโพรเจกไทล์ในแนวราบและแนวดิ่งคือ
ขนาดของการกระจัดคือ
พิจารณาสมการ
ถ้า  t ถูกกำจัดออกระหว่างทั้งสองสมการ จะได้
เมื่อ  g  \theta  และ  v_{0} เป็นค่าคงที่ สมการข้างต้นจะอยู่ในรูป
ซึ่ง  a และ  b เป็นค่าคงที่ สมการนี้เป็นสมการพาราโบลา ดังนั้นเส้นทางการเคลื่อนที่ของการเคลื่อนที่แบบโพรเจกไทล์จึงเป็นรูปพาราโบลา ถ้าทราบตำแหน่ง (x,y) ของโพรเจกไทล์ และมุมยิง ( \theta  หรือ  r) ความเร็วเริ่มตั้น  v_{0}  สามารถหาได้จากการแก้สมการพาราโบลาข้างต้น ได้เป็น
เวลาที่ใช้ในการเคลื่อนที่

เวลาทั้งหมดที่วัตถุลอยอยู่ในอากาศหาได้จากสมการ
หลังจากที่วัตถุถูกยิงออกไปและตกกลับลงมาบนพื้นอีกครั้ง (แกน x) ดังนั้น  y=0
ในที่นี้จะไม่สนใจแรงต้านของอากาศที่กระทำต่อวัตถุ
ถ้าจุดเริ่มต้นอยู่ที่ตำแหน่ง  y_{0} เมื่อเทียบกับจุดตก เวลาที่วัตถุลอยอยู่ในอากาศ คือ
สมการข้างต้นสามารถลดรูปเป็น
ถ้า  \theta  = 0 และ  y_{0} = 0
ระยะสูงสุดของการเคลื่อนที่

จุดที่วัตถุเคลื่อนที่ขึ้นไปได้เป็นระยะสูงที่สุดก่อนที่จะตกกลับลงมา เรียกว่า จุดสูงสุดของการเคลื่อนที่ของวัตถุ ณ จุดนี้ องค์ประกอบของความเร็วในแนวดิ่ง  v_{y}=0 นั้นคือ
เวลาที่ใช้ในการเคลื่อนที่ไปถึงจุดสูงสุด
จากการกระจัดที่สูงที่สุดของการเคลื่อนที่แบบโพรเจกไทล์
ความสัมพันธ์ระหว่างระยะไกลสุดกับระยะสูงสุด

ความสัมพันธืระหว่างระยะไกลสุดบนแนวราบ  R กับระยะสูงสุด  h ที่  {\frac {t_{d}}{2}} เป็น
ความสัมพันธ์ระหว่างระยะไกลสุดกับระยะสูงสุด > พิสูจน์

h={\frac {v_{0}^{2}\sin ^{2}\theta }{2g}}
h={\frac {R\tan \theta }{4}}.
พิสัยของการเคลื่อนที่แบบโพรเจกไทล์

ในการเคลื่อนที่แบบโพรเจกไทล์มวลของวัตถุจะไม่ส่งผลต่อระยะไกลสุดตามแนวราบและระยะสูงสุดของการเคลื่อนที่ เมื่อขว้างวัตถุออกไปด้วยความเร็วและทิศทางเดียวกัน ระยะไกลสุดตามแนวราบของการเคลื่อนที่แบบโพรเจกไทล์เรียกว่า"พิสัย"   d  คือ ระยะทางตามแนวราบจากจุดที่ขว้างวัตถุออกไปจนถึงจุดที่วัตถุตกกลับลงมาที่ตำแหน่งความสูงเริ่มต้น  (y=0)
เวลาเมื่อตกถึงพื้น
จากการเคลื่อนที่ในแนวราบ ระยะทางของการเคลื่อนที่แบบโพรเจกไทล์เป็น
ดังนั้น
d จะมีค่าสูงสุดเมื่อ
ซึ่งสอดคล้องกับ
หรือ
ระยะทางในแนวราบ  d ที่เคลื่อนที่ได้
เมื่อพื้นเรียบ (ความสูงเริ่มต้น ( y_{0}=0)) ระยะทางที่เคลื่อนที่ได้
ดังนั้นวัตถุจะเคลื่อนที่ได้ระยะทางไกลที่สุด เมื่อ  \theta  มีค่าเท่ากับ 45 องศา
การประยุกต์ใช้ทฤษฎีบทงานและพลังงาน

ตามทฤษฎีงานและพลังงาน  องค์ประกอบของความเร็วในแนวดิ่งคือ
สมการเหล่านี้จะไม่พิจารณาแรงต้านของอากาศ และถือว่าพื้นเป็นพื้นราบเรียบ
การกระจัดและพิกัดของการโยนแบบพาราโพลา
ความสูงที่สูงที่สุดของโพรเจกไทล์
ระยะทางที่ไกลที่สูงของโพรเจกไทล์
Trajectories of projectiles launched at different elevation angles but the same speed of 10 m/s in a vacuum and uniform downward gravity field of 10 m/s2. Points are at 0.05 s intervals and length of their tails is linearly proportional to their speed. t = time from launch, T = time of flight, R = range and H = highest point of trajectory (indicated with arrows).
วัดอุทัยธรรมาราม (กรุงเทพมหานคร)

| วัดอุทัยธรรมาราม |
| --- | --- |

ที่ตั้ง: แขวงลำปลาทิว เขตลาดกระบัง กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูอุทัยธรรมวัตร (คงศักฐิ์ ปณฺฑิโต)
 สถานีย่อยพระพุทธศาสนา
วัดอุทัยธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร
วัดอุทัยธรรมารามเป็นวัดลำดับที่ 13 ในเขตลาดกระบัง ประวัติการสร้างวัด นายอุทัยและนางทองดี หุ่นอยู่ ถวายที่ดินจำนวน 8 ไร่ เพื่อสร้างวัด ประชาชนในพื้นที่ได้ช่วยกันสร้างสำนักสงฆ์ให้ชื่อว่า สำนักสงฆ์สารีบุตร ตั้งแต่ปี พ.ศ. 2515 กระทรวงศึกษาธิการประกาศตั้งวัดที่ถูกต้องตามกฏหมายเมื่อวันที่ 4 มกราคม พ.ศ. 2538 ผู้ขออนุญาตให้สร้างวัดคือ นายอุทัย หุ่นอยู่ โดยใช้นามวัดว่า "วัดอุทัยธรรมาราม" โดยมีพระครูสถิตปัญญาพิมล เป็นเจ้าอาวาสรูปแรก และมีพระครูอุทัยธรรมวัตร (คงศักฐิ์ ปณฺฑิโต) เป็นเจ้าอาวาสรูปปัจจุบัน วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
พื้นที่ภูมิประเทศบริเวณโดยรอบวัด เป็นที่ราบลุ่ม ประชากรมีอาชีพกสิกรรม ทำนา เลี้ยงปลา อาณาเขตมีพื้นที่ก่อสร้างเสนาสนะ จำนวน 8 ไร่
โรงเรียนเชียงแสนวิทยาคม

20°16′53″N 100°4′43″E﻿ / ﻿20.28139°N 100.07861°E﻿ / 20.28139; 100.07861
| โรงเรียนเชียงแสนวิทยาคม Chiangsaenwittayakom School> ที่ตั้ง |
| --- | --- |

242 หมู่ 2 ตำบลเวียง อำเภอเชียงแสน จังหวัดเชียงราย 57150
ข้อมูล
ชื่ออื่น: ช.ส.
ประเภท: โรงเรียนรัฐบาล
คำขวัญ: อวิชชํ ปญญาย ปหาเนยย พึงตัดความไม่รู้ด้วยปัญญา
สถาปนา: 17 พฤษภาคม พ.ศ. 2506
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ระดับปีที่จัดการศึกษา: มัธยมศึกษา
สี:   สีเหลือง -   สีแดง
เพลง: เพลงมาร์ชเชียงแสนวิทยาคม
เว็บไซต์: csws.ac.th
โรงเรียนเชียงแสนวิทยาคม เป็นโรงเรียนรัฐบาลแห่งหนึ่งในตำบลเวียง อำเภอเชียงแสน จังหวัดเชียงราย สังกัดสำนักงานเขตพื้นที่การศึกษามัธยมศึกษาเชียงราย เป็นโรงเรียนที่จัดการศึกษาในระดับมัธยมศึกษาขนาดกลาง เปิดสอนในระดับชั้นมัธยมศึกษาตอนต้นและตอนปลาย
ประวัติ

โรงเรียนเชียงแสนวิทยาคม  ตั้งอยู่หมู่บ้านเวียงเหนือ  เลขที่ 242  หมู่ที่ 2  ตำบลเวียง  อำเภอเชียงแสน  จังหวัดเชียงราย  เป็นโรงเรียนที่จัดการศึกษาในระดับมัธยมศึกษาขนาดกลาง  ก่อตั้งเมื่อปี พ.ศ. 2511  ได้เปิดสอนชั้นมัธยมศึกษาปีที่ 1  จำนวน 1 ห้องเรียน  มีนักเรียน 31 คน  โดยให้เป็นสาขาของโรงเรียนแม่จันวิทยาคมชื่อว่า “โรงเรียนแม่จันวิทยาคม สาขาเชียงแสน”  ตั้งอยู่บนเนื้อที่มี 51 ไร่ 3 งาน 53 ตารางวา
นายดิเรก  สมยา  ศึกษาธิการอำเภอเชียงแสนในขณะนั้นเป็นครูใหญ่คนแรก  มีพ่อค้าประชาชน  คหบดี  และผู้ปกครองนักเรียน  ร่วมกันบริจาคเงินและวัสดุก่อสร้างเพื่อนำไปสร้างอาคารเรียนเพิ่มขึ้นอีก  ปี พ.ศ. 2512 ได้รับอนุมัติให้เปิดเป็นโรงเรียนมัธยมศึกษาประจำอำเภอเชียงแสนโดยมีชื่อว่า “โรงเรียนเชียงแสนวิทยาคม”
ปีการศึกษา 2513  กรมวิสามัญศึกษาได้บรรจุแต่งตั้งนายบุญส่ง  เชื้อเจ็ดตน  ครูประจำการคนแรกของโรงเรียนเชียงแสนวิทยาคม
ปีการศึกษา 2514  กรมวิสามัญศึกษาได้แต่งตั้งให้นายบุญภพ  ชัยศิลปิน  ดำรงตำแหน่งครูใหญ่
ปีการศึกษา 2526  ได้เปิดทำการสอนในระดับชั้นมัธยมศึกษาตอนปลายจำนวน 2 ห้องเรียน  เปิดทำการสอน 3 แผนการเรียน  คือ  คณิต-อังกฤษ, เกษตร, และแผนการเรียนคหกรรม
ปีการศึกษา 2529  กรมสามัญศึกษาได้แต่งตั้งให้นายชูชาติ  สงวนงาม  ดำรงตำแหน่งอาจารย์ใหญ่และได้เลื่อนตำแหน่งเป็นผู้อำนวยการ ปี พ.ศ. 2532
ปีการศึกษา 2532  กรมสามัญศึกษาได้แต่งตั้งให้นายประเสริฐ  สุวรรณจิตต์  ดำรงตำแหน่งผู้อำนวยการ
ปีการศึกษา 2535  กรมสามัญศึกษาได้แต่งตั้งให้นายปรีชา  พัวนุกุลนนท์  ดำรงตำแหน่งผู้อำนวยการ
ปีการศึกษา 2542  กรมสามัญศึกษาได้แต่งตั้งให้นายบุญภพ  ชัยศิลปิน  ดำรงตำแหน่งผู้อำนวยการ
ปีการศึกษา 2544  กรมสามัญศึกษาได้แต่งตั้งให้นายสมเจตน์  รันตสุวรรณ  ดำรงตำแหน่งผู้อำนวยการ
ปีการศึกษา 2548  สำนักงานเขตพื้นที่การศึกษาเชียงราย เขต 3  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายเสรี  สุวรรณเพชร  ดำรงตำแหน่งผู้อำนวยการ
ปีการศึกษา 2549  สำนักงานเขตพื้นที่การศึกษาเชียงราย เขต 3  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายสังคม  โทปุรินทร์  ดำรงตำแหน่งผู้อำนวยการ
ปีการศึกษา 2552  สำนักงานเขตพื้นที่การศึกษาเชียงราย เขต 3  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายสุเมธ  เจตปิยะวัฒน์  ดำรงตำแหน่งผู้อำนวยการ
ปีการศึกษา 2558  สำนักงานเขตพื้นที่การศึกษามัธยมศึกษา เขต 36 (เชียงราย-พะเยา)  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายคเณศ  พงศ์สุวรรณ  ดำรงตำแหน่งผู้อำนวยการ
ปีการศึกษา 2559  สำนักงานเขตพื้นที่การศึกษามัธยมศึกษา เขต 36 (เชียงราย-พะเยา)  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายบุญเทพ พิศวง  ดำรงตำแหน่งผู้อำนวยการ
ปีการศึกษา 2564 สำนักงานเขตพื้นที่การศึกษามัธยมศึกษา เขต 36 (เชียงราย-พะเยา)  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายศุภวิศว์ ตาหล้า ดำรงตำแหน่งผู้อำนวยการ
ปีการศึกษา 2565 สำนักงานเขตพื้นที่การศึกษามัธยมศึกษา เขต 36 (เชียงราย-พะเยา)  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ได้แต่งตั้งให้นายกุศล มีปัญญา ดำรงตำแหน่งผู้อำนวยการ
รายนามครูใหญ่ และผู้อำนวยการโรงเรียน

| ลำดับ | รายนามผู้อำนวยการโรงเรียน | ตำแหน่ง | เริ่มวาระ | สิ้นสุดวาระ |
| --- | --- | --- | --- | --- |
| 1 | บุญส่ง เชื้อเจ็ดตน |  | พ.ศ. 2513 | พ.ศ. 2514 |
| 2 | บุญภพ ชัยศิลปิน |  | พ.ศ. 2514 | พ.ศ. 2529 |
| 3 | ชูชาติ สงวนงาม |  | พ.ศ. 2529 | พ.ศ. 2532 |
| 4 | ประเสริฐ สุวรรณจิตต์ |  | พ.ศ. 2532 | พ.ศ. 2535 |
| 5 | ปรีชา พัวนุกุลนนท์ |  | พ.ศ. 2535 | พ.ศ. 2542 |
| 6 | บุญภพ ชัยศิลปิน |  | พ.ศ. 2542 | พ.ศ. 2544 |
| 7 | สมเจตน์ รันตสุวรรณ |  | พ.ศ. 2544 | พ.ศ. 2548 |
| 8 | เสรี สุวรรณเพชร |  | พ.ศ. 2548 | พ.ศ. 2549 |
| 9 | สังคม โทปุรินทร์ |  | พ.ศ. 2549 | พ.ศ. 2552 |
| 10 | สุเมธ เจตปิยะวัฒน์ |  | พ.ศ. 2552 | พ.ศ. 2558 |
| 11 | คเณศ พงศ์สุวรรณ | ผู้อำนวยการเชี่ยวชาญ | พ.ศ. 2558 | พ.ศ. 2560 |
| 12 | บุญเทพ พิศวง | ผู้อำนวยการชำนาญการพิเศษ | พ.ศ. 2560 | พ.ศ. 2564 |
| 13 | ศุภวิศว์ ตาหล้า | ผู้อำนวยการชำนาญการพิเศษ | พ.ศ. 2564 | พ.ศ. 2565 |
| 14 | กุศล มีปัญญา | ผู้อำนวยการเชี่ยวชาญ | พ.ศ. 2565 | ยังดำรงตำแหน่ง |
แหล่งข้อมูลอื่น

เว็บไซต์โรงเรียนเชียงแสนวิทยาคม
วัดสุวรรณประสิทธิ์

| วัดสุวรรณประสิทธิ์ |
| --- | --- |

ที่ตั้ง: แขวงคลองกุ่ม เขตบึงกุ่ม กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูประกาศสมาธิคุณ
 สถานีย่อยพระพุทธศาสนา
วัดสุวรรณประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองกุ่ม เขตบึงกุ่ม กรุงเทพมหานคร มีที่ดินตั้งวัดเนื้อที่ 12 ไร่ มีที่ธรณีสงฆ์จำนวน 1 แปลง เนื้อที่ 2 ไร่ 19 ตารางวา
วัดสุวรรณประสิทธิ์สร้างในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร นายเกษียร วงศ์ชัยสุวรรณ เป็นผู้ดำเนินการสร้างวัด โดยได้บริจาคที่ดินร่วมกับนางอยู่ ปอประสิทธิ์ เพื่อใช้สำหรับสร้างวัด โดยชื่อวัดก็ได้มาจากการนำเอาคำว่า "สุวรรณ" และ "ประสิทธิ์" ซึ่งเป็นคำสุดท้ายของนามสกุลของทั้ง 2 คน ซึ่งเป็นผู้บริจาคที่ดิน มารวมกันเข้าไว้เป็นนามวัด เพื่อเป็นเกียรติอนุสรณ์แห่งความดี ได้รับอนุญาตสร้างวัดเมื่อวันที่ 13 กันยายน พ.ศ. 2515 กระทรวงศึกษาธิการประกาศตั้งวัดอย่างถูกต้องตามกฎหมายเมื่อวันที่ 15 มกราคม พ.ศ. 2518 วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2518 เขตวิสุงคามสีมากว้าง 40 เมตร ยาว 80 เมตร ทางวัดได้เปิดสอนพระปริยัติธรรมตั้งแต่ พ.ศ. 2523
อาคารเสนาสนะ ได้แก่ อุโบสถกว้าง 40 เมตร ยาว 80 เมตร เป็นอาคารไม้ทรงไทยซึ่งแกะสลักลวดลายไว้อย่างสวยงาม โดยมีพระพุทธรูปตั้งอยู่รายล้อมบริเวณ มีศาลาการเปรียญลักษณะทรงไทยสองชั้น คอนกรีตเสริมเหล็ก กุฏิสงฆ์จำนวน 23 หลัง เป็นอาคารครึ่งตึกครึ่งไม้ ปูชนียวัตถุที่สำคัญคือ หลวงพ่อปาน และ หลวงพ่อโสธรที่มีความศักดิ์สิทธิ์และเป็นที่เคารพอย่างมาก
วัดวิศิษฏ์บุญญาวาส

| วัดวิศิษฏ์บุญญาวาส |
| --- | --- |

ที่ตั้ง: แขวงทวีวัฒนา เขตทวีวัฒนา กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระปลัดวัชรินทร์ อัคควโร
 สถานีย่อยพระพุทธศาสนา
วัดวิศิษฏ์บุญญาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทวีวัฒนา เขตทวีวัฒนา กรุงเทพมหานคร
วัดวิศิษฏ์บุญญาวาสเริ่มก่อร่างสร้างจากผืนที่ดินเปล่าที่ผู้มีจิตศรัทธาถวายแด่ท่านพระครูวิศิษฏ์บุญญาคม (อาจารย์ปู่บุญมา พุ่มมาลี) เจ้าอาวาสวัดเทพพล เขตตลิ่งชัน ณ ขณะนั้น แต่เนื่องด้วยที่ดินผืนนั้นอยู่ห่างไกลจากวัดเทพพล โดยตั้งอยู่ละแวกพุทธมณฑลสาย 2 ท่านพระครูวิศิษฏ์บุญญาคม (พระอาจารย์บุญมา) จึงเริ่มพัฒนาที่ดินผืนนั้นให้เป็นวัดแห่งใหม่ เพื่อเป็นกุศลและสาธารณประโยชน์แก่สาธุชนละแวกนั้น และได้ตั้งชื่อว่า "วัดวิศิษฏ์บุญญาวาส" ตามสมณศักดิ์ของท่าน ณ เพลานั้น ต่อมาได้รับการพัฒนาจนสร้างเมื่อปี พ.ศ. 2522 มีหลวงพ่อเวียน เขมโก และคุณแม่หวิง ภู่นาค ได้ถวายที่ดินเพื่อสร้างวัดจำนวน 12 ไร่ 1 งาน 60 ตารางวา โดยมี เจ้าประคุณสมเด็จพระธีรญาณมุนี อดีตเจ้าอาวาสวัดปทุมคงคา เจ้าคณะภาค 1 เป็นประธานฝ่ายสงฆ์ นายสมัคร สุนทรเวช เป็นประธานฝ่ายฆราวาส ในการรับถวายที่ดินเพื่อสร้างวัด กระทรวงศึกษาธิการไ้ยกฐานเป็นวัดในพระพุทธศาสนาเมื่อวันที่ 16 สิงหาคม พ.ศ. 2525 วัดได้พัฒนามาตามลำดับ โดยมีหลวงพ่อเวียน เขมโก และคณะผู้มีจิตศรัทธาได้ร่วมกันก่อสร้างพัฒนา มีการสร้างศาลาทำบุญขึ้น 1 หลัง กุฏิสงฆ์เรือนไม้ ศาลาบำเพ็ญกุศล เขื่อนคอนกรีตเสริมเหล็กที่ติดกับคลองด้านทิศตะวันตก รวมถึงถมดินปรับปรุงพื้นที่บางส่วนบริเวณวัด
หลังจากหลวงพ่อเวียน เขมโก ได้มรณภาพลงด้วยโรคหัวใจล้มเหลว คณะสงฆ์ คณะกรรมการวัดวิศิษฏ์บุญญาวาส ได้อาราธนาพระปลัดวัชรินทร์ อัคควโร สมัยที่ดำรงตำแหน่งเป็นรองเจ้าอาวาสวัดตะล่อม เขตภาษีเจริญ ให้มาปกครองดูแลวัด จนได้แต่งตั้งพระปลัดวัชรินทร์ อัคควโร มาดำรงตำแหน่งเจ้าอาวาสวัดวิศิษฏ์บุญญาวาส เมื่อวันที่ 1 สิงหาคม พ.ศ. 2537 เป็นต้นมา
บรรยากาศในบริเวณวัด มีความสงบร่มรื่น มีกุฏิสงฆ์ เป็นตึกไม้สร้างไว้เป็นหมู่แถวอย่างมีระเบียบ แม้จะเริ่มจากที่ดินว่างเปล่า และผู้ริเริ่มอยู่ไกลจากละแวกนั้น แต่ก็ได้รับการสร้างสำเร็จจนเป็นวัดที่สวยงาม เป็นที่สำหรับบำเพ็ญกุศลและสาธารณะกุศลแก่ผู้คนละแวกนั้นสืบมาจนทุกวันนี้
วัดคลองปลัดเปรียง

| วัดคลองปลัดเปรียง |
| --- | --- |

ที่ตั้ง: ตำบลบางแก้ว อำเภอบางพลี จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์ ปิยมิตร อธิปญฺโญ
 สถานีย่อยพระพุทธศาสนา
วัดคลองปลัดเปรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ
กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 27 เมษายน พ.ศ. 2526 ขนานนามว่า "วัดคลองปลัดเปรียง" ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532
วัดคลองปลัดเปรียงเป็นวัดมอญเพียงแห่งเดียวในอำเภอบางพลี แต่เดิมชาวมอญได้เข้ามา จับจองที่ดินทำนาในบริเวณอำเภอบางพลี ก่อนเข้าฤดูฝนก็แจวเรือข้ามฝั่งแม่น้ำเจ้าพระยา ผ่านคลองสำโรง ไปปลูกโรงนา ระหว่างหน้านาก็พักอาศัยจนเก็บเกี่ยวเสร็จจึงกลับพระประแดง ทำบุญสงกรานต์ เข้าพรรษา พอย่างเข้าหน้าฝนก็กลับบางพลี  แต่เดิมไม่ได้คิดอยู่อาศัยเป็นการถาวรจึงไม่ได้เน้นสร้างวัดมอญเป็นของตน โดยอาศัยทำบุญที่วัดบางพลีใหญ่ใน แต่ต่อมาจึงได้สร้างวัดขึ้น
ชุมชนมอญมีกิจกรรมทางประเพณีมอญ เช่น การรำผีมอญ เป็นการขอขมาหากกระทำผิด การนับถือและเลี้ยงผีบรรพบุรุษ การสืบทอดศิลปะการตอกลายธงตะขาบที่ใช้สำหรับแห่ในวันสงกรานต์ กลุ่มเครือญาติเชื้อสายมอญที่พระประแดง จังหวัดสมุทรปราการ มาร่วมขบวนแห่ด้วยในทุกวันที่ 14 เมษายน ของทุกปี ตลอดจนถึงการไปมาหาสู่ในช่วงประเพณีพิธีกรรมอื่น ๆ ในรอบปฏิทินของชาวมอญ
วัดศิริพงษ์ธรรมนิมิต

| วัดศิริพงษ์ธรรมนิมิต |
| --- | --- |

ชื่อสามัญ: วัดศิริพงษ์ธรรมนิมิต, วัดศิริพงษ์
ที่ตั้ง: แขวงท่าแร้ง เขตบางเขน กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูวุฒิธรรมานุกิจ (ทวี ธมฺมวุฑฺโฒ)
 สถานีย่อยพระพุทธศาสนา
วัดศิริพงษ์ธรรมนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าแร้ง เขตบางเขน กรุงเทพมหานคร มีที่ดินตั้งวัดเนื้อที่ 31 ไร่ 2งาน 62 ตารางวา
วัดศิริพงษ์ธรรมนิมิตรได้รับอนุญาตให้สร้างเมื่อวันเสาร์ที่ 14 มีนาคม พ.ศ. 2512 โดยได้เริ่มดำเนินการก่อสร้างเมื่อวันที่ 28 พฤษภาคม พ.ศ. 2512 โดยสมเด็จพระอริยวงศาคตญาณ (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร เป็นองค์ประธานเปิดป้ายวัดและประทานนามวัด ซึ่งมีนายสำเนียงและนางทองอ่อน ศิริพงษ์ พร้อมด้วยบุตร ธิดาได้บริจาคที่ดิน เพื่อสร้างวัดในครั้งแรก 12 ไร่ 2 งาน 62 ตาราวา และทางวัดซื้อเพิ่มเติมอีก 17 ไร่ จากนายอาทร สังขะวัฒนะ พร้อมกันนี้นายอาทร สังขะวัฒนะ ได้มีจิตศรัทธาร่วมถวายอีก 2 ไร่ จึงรวมเป็นที่ดินทั้งหมด 31 ไร่ 2 งาน 62 ตารางวา กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 4 พฤษภาคม พ.ศ. 2513 ชื่อของวัดนั้น คำว่า "ศิริพงษ์" เป็นนามสกุลของผู้บริจาคที่ดิน ส่วนคำว่า "ธรรมนิมิต" เพราะต้องการให้วัดเป็นวัดปฏิบัติธรรมสมถะวิปัสสนาและศึกษาเล่าเรียนพระปริยัติธรรม วัดได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมากว้าง 40 เมตร ยาว 80 เมตร
พื้นที่ตั้งวัดเป็นที่ราบลุ่มแวดล้อมด้วยชุมชนหมู่บ้าน อาคารเสนาสนะ ได้แก่ พระอุโบสถอเนกประสงค์ 2 ชั้น กว้าง 24 เมตร ยาว 34 เมตร 1 หลัง กุฏิสงฆ์ 29 หลัง ส่วนมากเป็นกุฏิขนาดเล็ก หอระฆัง เมรุ อาคารโรงเรียนพระปริยัติธรรม 3 ชั้น 1 หลัง ที่พักของแม่ชี 9 หลัง สำหรับปูชนียวัตถุ มีพระประธานในพระอุโบสถนามว่า หลวงพ่อพุทธนิมิต ขนาดหน้าตักกว้าง 4 ศอก 1 คืบ 9 นิ้ว
วัดโพธิยาราม (จังหวัดสมุทรปราการ)

| วัดโพธิยาราม |
| --- | --- |

ชื่อสามัญ: วัดโพธิยาราม, วัดทองคง
ที่ตั้ง: ตำบลท้ายบ้าน อำเภอเมืองสมุทรปราการ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูโพธิสมุทรคุณ (เด่น)
 สถานีย่อยพระพุทธศาสนา
วัดโพธิยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายบ้าน อำเภอเมืองสมุทรปราการ จังหวัดสมุทรปราการ วัดอยู่ไม่ไกลจากฟาร์มจระเข้และสวนสัตว์สมุทรปราการ ปัจจุบันพระครูโพธิสมุทรคุณ (เด่น) เป็นเจ้าอาวาส
วัดโพธิยาราม หรือ วัดทองคง ได้รับอนุญาตให้สร้างขึ้นเมื่อวันที่ 22 พฤศจิกายน พ.ศ. 2511 โดยมีนายสิน ทองคง เป็นผู้ดำเนินการสร้างและบริจาคที่ดินร่วมกับหลวงสุขเวชวรกิจ (จรูญ ทองคง) นางบำราศโรคาพาฬห์ (ถมยา) กระทรวงศึกษาธิการได้ประกาศตั้งเป็นวัดเมื่อวันที่ 28 มกราคม พ.ศ. 2513 ที่ได้นามอย่างนั้นเพราะวัดตั้งอยู่ใกล้โค้งโพธิ์ วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 40 เมตร ยาว 80 เมตรได้ผูกพัทธสีมาเมื่อเดือนกุมภาพันธ์ พ.ศ. 2518 ด้านการศึกษาทางวัดได้เปิดสอนพระปริยัติธรรมเริ่มมาตั้งแต่ พ.ศ. 2508
วัดราษฎร์นิยมธรรม (จังหวัดสมุทรปราการ)

| วัดราษฎร์นิยมธรรม |
| --- | --- |

ที่ตั้ง: ตำบลบางปลา อำเภอบางพลี จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูสถิตปุญญานุวัฒน์ (บุญเอิบ)
 สถานีย่อยพระพุทธศาสนา
วัดราษฎร์นิยมธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางพลี จังหวัดสมุทรปราการ ปัจจุบันพระครูสถิตปุญญานุวัฒน์ (บุญเอิบ)	เป็นเจ้าอาวาส
วัดราษฎร์นิยมธรรมได้รับอนุญาตให้สร้างเมื่อวันที่ 1 มิถุนายน พ.ศ. 2515 โดยมีนายสังเวียน ขาวสบาย เป็นผู้สร้างวัดขึ้นในที่ดินของนายขมังและนางสวาท แก่นเพชร บริจาค 41 ไร่ นางสมัย ทั่งนาค บริจาค 4 ไร่ ได้รวบรวมปัจจัยเพิ่มเติมอีก 6 ไร่ 3 งาน 15 ตารางวา ดำเนินการสร้างวัดตั้งแต่ พ.ศ. 2506 ผู้ร่วมดำเนินการริเริ่มสร้างวัด ได้แก่ นายฉุย โชติช่วง และนายสวงค์ ทั่งนาค รวมถึงราษฎรชาวหมู่บ้านนี้ กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 วัดได้รับพระราชทานวิสุงคามสีมาเมื่อวันที่ 4 พฤษภาคม พ.ศ. 2526 เขตวิสุงคามสีมา กว้าง 60 เมตร ยาว 80 เมตร ปัจจุบันมีโรงเรียนพระปริยัติธรรมแผนกธรรม
ที่ดินตั้งวัดมีเนื้อที่ 12 ไร่ 2 งาน 5 ตารางวา อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ ศาลาบำเพ็ญกุศล ฯลฯ
พระราชปริยัติสุนทร (อมรภิรักษ์ ปสนฺโน)

| พระราชปริยัติสุนทร (อมรภิรักษ์ ปสนฺโน) |
| --- | --- |

ชื่ออื่น: เจ้าคุณพระมหาอมรภิรักษ์
ส่วนบุคคล
เกิด: 1 เมษายน พ.ศ. 2499 (68 ปี)
นิกาย: มหานิกาย
การศึกษา: เปรียญธรรม 4 ประโยค นักธรรมชั้นเอก (ศษ.บ.) สาขาวิชาภาษาไทย  (กศ.ม.) สาขาวิชาการบริหารการศึกษา
ตำแหน่งชั้นสูง
ที่อยู่: วัดโสธรวรารามวรวิหาร จังหวัดฉะเชิงเทรา
อุปสมบท: 10 กุมภาพันธ์ พ.ศ. 2520
พรรษา: 47
ตำแหน่ง: ผู้ช่วยเจ้าอาวาสพระอารามหลวง วัดโสธรวรารามวรวิหาร,ที่ปรึกษาเจ้าคณะภาค12,เป็นรองประธานสำนักงานการศึกษาพระปริยัติธรรม แผนกสามัญศึกษา
พระราชปริยัติสุนทร นามเดิมชื่อ อมรภิรักษ์ นามสกุลรัตนศักดิ์เสน่หา เป็นพระราชาคณะชั้นราชฝ่ายมหานิกาย ปัจจุบันดำรงตำแหน่งทางพระสังฆาธิการ เป็นผู้ช่วยเจ้าอาวาสพระอารามหลวง วัดโสธรวรารามวรวิหาร,ที่ปรึกษาเจ้าคณะภาค12,เป็นประธานสำนักเขตการศึกษาพระปริยัติธรรมแผนกสามัญศึกษา เขต12,เป็นรองประธานสำนักงานการศึกษาพระปริยัติธรรม แผนกสามัญศึกษา
ประวัติ

พระราชปริยัติสุนทร นามเดิมชื่อ อมรภิรักษ์ (สมศักดิ์) นามสกุล เสน่หา (รัตนศักดิ์เสน่หา)
บิดาชื่อ นายประเสริฐ นามสกุลเสน่หา มารดาชื่อ นางสมจิตร นามสกุลเสน่หา 
ณ บ้านเลขที่ 9 หมู่ที่ 5 ตำบลบางตลาด อำเภอคลองเขื่อน (เดิมเป็นอำเภอบางคล้า) จังหวัดฉะเชิงเทรา
อุปสมบทเป็นภิกษุ เมื่อวันพฤหัสบดี ที่10 กุมภาพันธ์ พ.ศ. 2520 ณ วัดบางตลาด อำเภอบางคล้า จังหวัดฉะเชิงเทรา โดยมี พระครูสุตาลงกต วัดคุ้งกร่าง ตำบลบางตลาด อำเภอคลองเขื่อน จังหวัดฉะเชิงเทรา เป็นพระอุปัชฌาย์ พระครูกลึง เตชธมฺโม วัดบางตลาด ตำบลบางตลาด อำเภอคลองเขื่อน จังหวัดฉะเชิงเทรา เป็นพระกรรมวาจาจารย์ พระอาจารย์แอ๊ด วัดคุ้งกร่าง ตำบลบางตลาด อำเภอคลองเขื่อน จังหวัดฉะเชิงเทรา เป็นพระอนุสาวนาจารย์ ได้รับฉายานามว่า ปสนฺโน
วุฒิการศึกษา

พ.ศ. 2510 สำเร็จการศึกษาระดับประถมศึกษาปีที่ 4 โรงเรียนวัดบางตลาด ตำบลบางตลาด อำเภอคลองเขื่อน จังหวัดฉะเชิงเทรา
พ.ศ. 2524 สอบได้นักธรรมชั้นเอก ณ วัดบางตลาด ตำบลบางตลาด อำเภอคลองเขื่อน จังหวัดฉะเชิงเทรา
พ.ศ. 2525 สอบได้เปรียญธรรม 4 ประโยค ณ วัดโสธรวรารามวรวิหาร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
พ.ศ. 2528 สำเร็จการศึกษาระดับอนุปริญญาบัตร ประกาศนียบัตรประโยคครูพิเศษมัธยม (พ.ม.) กรมการฝึกหัดครู กระทรวงศึกษาธิการ
พ.ศ. 2531 สำเร็จการศึกษาปริญญาตรี ศึกษาศาสตร์บัณฑิต (ศษ.บ.) สาขาวิชาภาษาไทย มหาวิทยาลัยสุโขทัยธรรมาธิราช จังหวัดนนทบุรี
พ.ศ. 2549 สำเร็จการศึกษาปริญญาโท การศึกษามหาบัณฑิต (กศ.ม.) สาขาวิชาการบริหารการศึกษา มหาวิทยาลัยบูรพา จังหวัดชลบุรี
งานด้านการปกครองคณะสงฆ์

พ.ศ. 2524 เป็นเลขานุการเจ้าคณะอำเภอเมืองฉะเชิงเทรา
พ.ศ. 2531 เป็นเจ้าคณะ 2 วัดโสธรวรารามวรวิหาร ในการดูแลพระภิกษุ-สามเณร และลูกศิษย์วัด
พ.ศ. 2531 เป็นผู้ช่วยเจ้าอาวาสพระอารามหลวงวัดโสธรวรารามวรวิหาร
พ.ศ. 2540 เป็นเลขานุการเจ้าคณะจังหวัดฉะเชิงเทรา
พ.ศ. 2541 เป็นรองเจ้าคณะอำเภอเมืองฉะเชิงเทรา
พ.ศ. 2542 เป็นเจ้าคณะอำเภอเมืองฉะเชิงเทรา
พ.ศ. 2543 เป็นเจ้าคณะ 8 วัดโสธรวรารามวรวิหาร ในการดูแลพระภิกษุ-สามเณร และศิษย์วัด
พ.ศ. 2546 เป็นพระอุปัชฌาย์ ประเภทวิสามัญ
พ.ศ. 2560 มติมหาเถรสมาคมเห็นชอบแต่งตั้ง พระราชปริยัติสุนทร (อมรภิรักษ์ ปสนฺโน) ผู้ช่วยเจ้าอาวาสวัดโสธรวราราม เจ้าคณะอำเภอเมืองฉะเชิงเทรา ดำรงตำแหน่งเจ้าคณะจังหวัดฉะเชิงเทรา
พ.ศ. 2560 ที่ประชุมมส.รับรองตั้ง "พระราชปริยัติสุนทร" เป็นเจ้าคณะจังหวัดฉะเชิงเทรา
พ.ศ. 2560 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม มีพระบัญชาสมเด็จพระสังฆราชแต่งตั้งให้ พระราชปริยัติสุนทร (อมรภิรักษ์ ปสนฺโน) เป็นเจ้าคณะจังหวัดฉะเชิงเทรา
พ.ศ. 2564 มีพระราชดำริให้ถอดถอน พระราชปริยัติสุนทร (อมรภิรักษ์ ปสนฺโน) ออกจากการเป็นเจ้าคณะจังหวัดฉะเชิงเทรา
พ.ศ. 2565 สมเด็จพระพุฒาจารย์ (สนิท ชวนปญฺโญ) เจ้าคณะใหญ่หนตะวันออก เสนอในที่ประชุมมหาเถรสมาคมพิจารณาแต่งตั้งให้เป็น ที่ปรึกษาเจ้าคณะภาค 12 สมเด็จพระสังฆราช ทรงมีพระบัญชาแต่งตั้ง